Thabile beteken "n plek van geluk" in Sotho. Thabile Lodge is in die Klein-Karoo, tussen die voorheuwels van die Swartberge, geleë. Die lodge se stil plaasatmosfeer bied 'n rusplek weg van die gejaag van die stad en dis die ideale oase waar jy jou liggaam, siel en gees kan vernuwe.
Die lodge het 'n groot gedaanteverwisseling ondergaan van sy nederige ontstaan af. Dit is nou 'n verwelkomende, ongekunstelde wegbreek met vele spesiale kenmerke, soos handgemaakte wasbakke, hoë plafonne en fantastiese uitsigte van die kothuise en die stoepe af. Die plaashuis was altyd oop vir vriende en familie van regoor die wêreld en ons he…
Die lodge het 'n groot gedaanteverwisseling ondergaan van sy nederige ontstaan af. Dit is nou 'n verwelkomende, ongekunstelde wegbreek met vele spesiale kenmerke, soos handgemaakte wasbakke, hoë plafonne en fantastiese uitsigte van die kothuise en die stoepe af. Die plaashuis was altyd oop vir vriende en familie van regoor die wêreld en ons het gou besef dat meeste mense mal is oor die plaas-ervaring.
Die 12 en suite-kamers in die 6 kothuise het natuurlike en landelike afwerkings met 'n klein tikkie Afrika in die versierings. Elke kamer het sy eie stoep met uitmuntende uitsigte oor die Swartberge.
Die kamers is ruim en beskik oor lugversorging, gratis WiFi en koffie- en teemaakgeriewe. Die wasbakke in die badkamers is handgemaak en dit gee 'n unieke gevoel aan die ongekunstelde afwerkings. Die enkelbeddens kan opgemaak word as 'n koninggrootte-bed op versoek. 'n Enkelbed kan ook voorsien word vir 'n klein kind.
Daar is 'n swembad met pragtige berguitsigte waar gaste kan ontspan. Die lodge het ook 'n Jacuzzi, stoomkamer, 'n klein gimnasium (kardio) en 'n TV-kamer met 'n grootskerm-TV en 'n verskeidenheid musiek en DVD's. Tradisionele Suid-Afrikaanse maaltye is beskikbaar. Gaste kan gerus in die groot ontwerperstuin gaan stap waar die inheemse flora en voëllewe volop is.
Gaste wat na Thabile Lodge gekyk het, het ook belangstelling getoon in die volgende lekke plekke:
Thabile Lodge, Vergelegen, Hazenjacht, Oudtshoorn, 6620, Wes-Kaap